Document ID: /roh_data/filtered/fineweb-2-filterrobots_roh.jsonl.gz/14992

La Musica giuvenila Valsot ha concertà insembel cun ün «Prosit» da Tschlina in sonda illa sala da güramaint da Ravensburg. Ils giuvenils da Valsot han preschantà chanzuns da tuot il muond. Per pel giallina ha pisserà la plü giuvna musicanta da Ramosch.
Brigitta Pfeiffer da Speicher expuona actualmaing sias lavuors da fieuter illa Grotta da cultura a Sent. Sias figüras pisseran qua o là per ün mumaint divertaivel. L’exposiziun düra fin al principi da december ed es averta mardi e sonda da las 17.00 a las 19.00.
I'l prüm scrutin da las elecziuns pels ses commembers da la suprastanza cumünala da Zernez sun gnüts elets in dumengia Martina Peretti, Stefan Bühler, Seraina Bickel e nouv Simon Rohner. Als 25 november ston gnir occupats amo duos ulteriurs sezs.